**Românie, nu muri!**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strângând cenușă între dinți

Cerurile plâng de tine,

Țară română fără sfinți

Dar vie între ruine.

Rana ta ne este cruce

Și păsările fără cioc

Pică frânte la răscruce

Căci viața noastră-i iarmaroc.

Dulcea noastră Românie

Ce îți plângi pruncii din fașă

Boala să nu te mânie

Luptă să învingi trufașă.

Lași îți suntem între aripi

Că te plângem ne prefacem

În hotarele de patimi,

Ce-au strâns bunii, noi desfacem.

Iartă-ne, de poți, și mâine,

Că răni îți lingem trădători

Și cu dinți ascunși în pâine,

Țara mea de dor, să nu mori!